stanford-oval/wikipedia huggingface dataset:
קמלה האריס
חיים אישיים

האריס נשואה לדאגלס אמהוף, עורך דין יהודי-אמריקאי. אין לה ילדים משלה, והיא אימצה את שני ילדיו של אמהוף מנישואיו הראשונים (קול ואלה). בעלה הוא בן הזוג הגבר הראשון של סגן נשיא ולפיכך נקרא "האדון השני של ארצות הברית" (על משקל "הגברת השנייה של ארצות הברית") והוא גם היהודי הראשון במעמד זה.
ספרים

דן מוריין, קמלה האריס - הדרך שלה (ביוגרפיה), הוצאת משכל-ידיעות אחרונות, 2021, 256 עמודים
ז'אק ווהן

| --- | --- |

ווהן בשנת 2024
 לידה:  11 בפברואר 1975 (בן 50) לוס אנג'לס, קליפורניה, ארצות הברית
 עמדה:  רכז
 גובה:  1.85 מטרים
 מספר:  11
 מכללה:  אוניברסיטת קנזס
 דראפט:  בחירה מספר 27, 1997 יוטה ג'אז
 קבוצות כשחקן
 1997–2001 2001–2002 2002–2003 2003–2004 2004–2006 2006–2009:  יוטה ג'אז אטלנטה הוקס אורלנדו מג'יק אטלנטה הוקס ניו ג'רזי נטס סן אנטוניו ספרס
 הישגים כשחקן
 זכייה באליפות ה-NBA‏ (2007)
 קבוצות כמאמן
 2010–2012 2012–2015 2016–2020 2020 2020– 2022 2022-:  סן אנטוניו ספרס (עוזר) אורלנדו מג'יק ברוקלין נטס (עוזר) ברוקלין נטס ברוקלין נטס (עוזר) ברוקלין נטס
ז'אק ווהן (באנגלית: Jacque Vaughn; נולד ב-11 בפברואר 1975) הוא כדורסלן עבר ומאמן כדורסל אמריקאי, אשר משמש כמאמן בקבוצת ברוקלין נטס מליגת ה-NBA. אימן בעבר את קבוצות ה-NBA אורלנדו מג'יק (2012–2015) וברוקלין נטס (2020).
לאורך 12 עונותיו כשחקן ב-NBA שיחק עבור 5 קבוצות שונות, ורשם ממוצעים כוללים של 4.5 נקודות, 2.5 אסיסטים ו-1.3 ריבאונדים למשחק.
קריירת תיכונים ומכללות

ווהן נולד בלוס אנג'לס, קליפורניה, וגדל בפסדינה הסמוכה. בעונתו האחרונה בקבוצת הכדורסל של "תיכון ג'ון מיור", 1992/1993, נבחר להשתתף במשחק מקדונלד'ס אול-אמריקן, ואף זכה בתואר ה-MVP של המשחק יחד עם ג'רי סטקהאוס.
בין השנים 1993–1997 למד באוניברסיטת קנזס, ושיחק בקבוצת הכדורסל שלה תחת המאמן חבר היכל התהילה של הכדורסל רוי ויליאמס. בכל 4 עונותיו בקבוצה העפילו ה"ג'ייהוקס" לשלב שמינית גמר טורניר אליפות המכללות (NCAA Sweet Sixteen), ובעונת 1995/1996 אף הגיע לרבע הגמר, בו הפסידו מול אוניברסיטת סירקיוז. בעונות 1996 ו-1997, בהן רשם ממוצעים של 10.6 נקודות ו-6.4 אסיסטים למשחק, נבחר לחמישייה השנייה של העונה בליגת המכללות (Second-team All-American). לאורך תקופתו בקנזס שיתף פעולה, בין היתר, עם שחקני ה-NBA לעתיד גרג אוסטרטאג, סקוט פולארד, ריף לפרנץ ופול פירס.
קריירת משחק

בדראפט ה-NBA‏ 1997 נבחר ווהן על ידי יוטה ג'אז, בבחירה ה-27. בעונתו הראשונה ביוטה העפילה הקבוצה לגמר ה-NBA, אולם הפסידה מול שיקגו בולס בתוצאה 2–4, בזהה לעונה הקודמת. ב-4 עונותיו עם הג'אז שימש ווהן כשחקן ספסל, ורשם ממוצעים של 4.3 נקודות ו-2.4 אסיסטים למשחק.
בין השנים 2001–2006 שיחק לתקופות קצרות עבור אטלנטה הוקס, אורלנדו מג'יק וניו ג'רזי נטס. לאורך התקופה פתח ב-110 משחקים, והעמיד ממוצעים של 5.0 נקודות ו-2.7 אסיסטים למשחק.
ביולי 2006 חתם על חוזה בסן אנטוניו ספרס, במדיה שיחק ב-3 עונותיו האחרונות בקריירה. בעונת 2006/2007 זכה עם הספרס באליפות ה-NBA, לאחר שגברה על קליבלנד קאבלירס בסדרת הגמר. ווהן שותף בכל 20 משחקי הקבוצה בפלייאוף, כמחליפו מהספסל של טוני פארקר, ותרם 2.2 נקודות בממוצע למשחק. בסיום עונת 2008/2009 פרש ממשחק, בגיל 34.
קריירת אימון

לקראת עונת 2010/2011 הצטרף ווהן לצוות האימון של גרג פופוביץ' בסן אנטוניו ספרס, בו שיתף פעולה עם עוזרי המאמן ברט בראון ומייק בודנהולצר. בעונת 2011/2012 הודחה הקבוצה בגמר האזור המערבי בפלייאוף, מול אוקלהומה סיטי ת'אנדר.
ביולי 2012 מונה ווהן למאמן הראשי של קבוצת אורלנדו מג'יק, במקומו של סטן ואן גנדי. בשתי עונותיו הראשונות בתפקיד רשמה הקבוצה מאזן כולל של 43 ניצחונות לעומת 121 הפסדים, ולאחר שפתחה את עונת 2014/2015 עם מאזן 15–37 פיטרה אורלנדו את ווהן מתפקידו ומינתה במקומו את עוזר המאמן ג'יימס בורגו. השחקנים הבולטים של המג'יק באותה תקופה היו טוביאס האריס, ארון אפללו וניקולה ווצ'ביץ'.
לקראת עונת 2016/2017 מונה לעוזר מאמן ברוקלין נטס, תחת המאמן הנכנס קני אטקינסון. ב-7 מרץ 2020, כאשר עמדה הקבוצה על מאזן שלילי 28–34, מונה ווהן למאמן הראשי של הנטס במקומו של אטקינסון. בסיום אותה עונה חזר לעמדת עוזר המאמן בברוקלין, כאשר מונה סטיב נאש למאמן הראשי.
הערות שוליים

↑  סטטיסטיקות האימון של ווהן, באתר basketball-reference.com
↑  סטטיסטיקות קריירת המשחק של ווהן, באתר basketball-reference.com
↑  תוצאות משחקי מקדונלד'ס אול-אמריקן, באתר realgm.com
↑  סטטיסטיקות המכללות של ווהן, באתר sports-reference.com
↑  רשימת הנבחרים בדראפט 1997, באתר basketball-reference.com
↑  סן אנטוניו מצרפת את ווהן לצוות האימון, באתר הקבוצה, 24 בספטמבר 2010
↑  אורלנדו ממנה את ווהן למאמן הקבוצה, באתר bleacherreport.com,‏ 28 ביולי 2012
↑  אורלנדו מפטרת את ווהן מתפקידו, באתר הקבוצה, 5 בפברואר 2015
↑  אטקינסון עוזב את ברוקלין, באתר הקבוצה, 7 במרץ 2020
↑  סטיב נאש ממונה למאמן ברוקלין, באתר הקבוצה, 3 בספטמבר 2020
עדנים

ערך זה עוסק במושב בדרום השרון. אם התכוונתם לכפר נוער, ראו .
| --- | --- |
שלט הכניסה למושב
מדינה: ישראל ישראל
מחוז: המרכז
מועצה אזורית: דרום השרון
גובה ממוצע: ‎24 מטר
תאריך ייסוד: 1950
תנועה מיישבת: תנועת המושבים
סוג יישוב: מושב
מוצא המייסדים: רומניה
נתוני אוכלוסייה לפי הלמ"ס לסוף 2023
  - אוכלוסייה: 461 תושבים
    - מתוכם, תושבי ישראל: 431 תושבי ישראל
 מפת מיקום  מפה דינמית   (למפת גוש דן מוגדלת) עדנים(למפת גוש דן רגילה) עדנים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עדנים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עדנים32°08′24″N 34°54′19″E﻿ / ﻿32.140045949392°N 34.9052391215672°E﻿ / 32.140045949392; 34.9052391215672  heמפת היישובים של מועצה אזורית דרום השרון באדום - עדנים בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10

עֲדָנִים הוא מושב עובדים המשויך לתנועת המושבים באזור דרום השרון. המושב נמצא מדרום-מזרח לעיר הוד השרון בשטח השיפוט של מועצה אזורית דרום השרון.
היסטוריה

המושב הוקם בשנת 1950, בחלקו על אדמות הכפר הערבי ביאר עדס, שתושביו ברחו ונטשו אותו במהלך מלחמת העצמאות ובחלקו על אדמות הקרן הקיימת לישראל.
המושב נקרא תחילה "ירקונה הרחבה" ורק לאחר מספר חודשים הוחלף השם ל"עדנים". השם סמלי ומבוסס על הפסוק "ירוויון מדשן ביתך ונחל עדניך תשקם" (ספר תהילים, פרק ל"ו, פסוק ט'). תחילתו של המושב בשנת 1949 כהרחבה למושב ירקונה הסמוך. כעבור שנה הפך המקום למושב בעל מעמד עצמאי. המייסדים היו 27 משפחות צעירות, עולים חדשים ניצולי שואה מפולין, רומניה וצברים ילידי הארץ שהתגוררו בפחונים במקום עד שנבנו בתי הקבע.
עדנים כיום

שטח המושב כ-1,850 דונם, מספר התושבים כ-500 נפש, ענפי משק עיקריים הם גידולי שדה, מטעים, ירקות (בעיקר ירקות שורש), פרדס, לול פטימים, דיר צאן וגידול סוסים.
את המושב חוצה מצפון לדרום נחל הדס, שמוצאו במזרח הוד השרון והוא מתמזג עם נחל הירקון בסמוך לצומת ירקון מדרום. בנוסף למושב גבול טבעי נוסף, נחל קנה שהתוואי שלו מדרום למושב. הרחוב היחיד במושב ללא שם הוא רחוב משותף עם הוד השרון, רחוב הרקון בשכונת נווה נאמן.
כיום במושב 47 משקים חקלאיים (נחלות) ועוד 47 בתים בשכונת ההרחבה שהוקמה באמצע שנות התשעים של המאה ה-20. בעדנים קיימים שני "משקי עזר" בבעלות האגודה השיתופית. בנוסף במושב מועדון נוער פעיל, גן ילדים ושתי מזכירויות לוועד התושבים המקומי ולוועד האגודה החקלאית. וכן מגרש ספורט משולב (כדורסל/טניס), גינות ציבוריות וגן משחקים ושעשועים הפתוחים לקהל הרחב. על אדמות המושב ניצבת טחנת הקמח טחנת אבו רבאח.
בחודש דצמבר 2023 התקבלה תוכנית תב"ע חדשה למושב, במסגרתה בנחלות מהוונות ניתן יהיה לבנות 4 בתים, בנייה של מבני משק בשטחי האגודה, שטחי מסחר ציבוריים ועוד. מדובר בתוכנית שהעת מימושה יש בה יכולת להצעיר את המושב ולהגדיל את האוכלוסייה בשני שלישים. 
במרכז המושב פועל בית קפה ומזנון על גבי עגלה בשם "גילטי" המושך אליו מבקרים רבים מחוץ למושב, במושב פועלות מספר חוות סוסים למטרות  רוויה, פנסיון, רכיבה טיפולית ורכיבה ספורטיבית.
עדנים כיום > אגודת מושב עדנים

האגודה החקלאית במושב עדנים היא אגודה להתיישבות חקלאית שיתופית. האגודה המאגדת את כל בעלי הנחלות במושב. האגודה גם מספקת את תצרוכת מי השתייה של המושב. מקור המים בבאר הנמצאת בטבורו של המושב. מי השתייה הנשאבים ומופקים מבאר המושב הם באיכות גבוהה ומספקים את כל הצריכה המקומית לשתייה ולהשקיה חקלאית.
בנוסף האגודה פועלת לשינוי תב"ע המושב כך שתותר בניה של ארבעה בתים במשקים ובנוסף לפועלת האגודה להקמת מרכז לוגיסטי באזור תעסוקה.
עדנים כיום > פעילות חברה וקהילה

בעדנים מתקיימת פעילות חברתית-קהילתית ענפה לילדים, נוער ומבוגרים, במסגרתה נערכות מסיבות בחגי ישראל, פעולות נוער וכן פעילות התנדבותית שונות למטרות חברתיות. בין הבולטים שבאירועים, "קידי מרקט", מרתון עדנים למשפחות, מסיבת שבועות, מסיבת חנוכה, תהלוכת פורים ופורימון לילדים ונשף למבוגרים, נטיעות ט"ו בשבט, "סינמה עדנים" הקרנת סרטים במדשאה המרכזית, ובנוסף התנדבות לנושאי ביטחון המושב.
במושב פעלה עד שנת 2021 חוות קרן אור לבעלי חיים.
הילדים ובני הנוער של המושב לומדים בבית חינוך ירקון ובבית הספר היסודי ממלכתי אהרונוביץ, ששוכנים בקריית המועצה האזורית דרום השרון בנוה ירק.
עדנים כיום > תוכנית סיפוח להוד השרון

מושב עדנים נכלל בין 65 היישובים בתוכנית המתאר הארצי 35 (תמ"א 35) שיש להם רחוב משותף עם יישוב עירוני צמוד ועשויים להסתפח ולהיבלע ביישוב העירוני. בנוסף בתמ"א 1–48 עלול גוש המושבים אלישמע, גני עם, ירקונה ועדנים לאבד אלפי דונמים ואף להסתפח אל העיר הוד השרון.
גלריית תמונות

הכניסה לעדנים דרך כביש 40
כיכר המייסדים
הסילו
רחוב במושב
טחנת אבו רבאח
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ילקוט הפרסומים 489 (עמ' 1251), ‏31 ביולי, 1956
| --- | --- |
בקרת זהויות :  NLI: 987007602454105171
גדעון עבאס

| --- | --- |
אין תמונה חופשית
 לידה:  21 בפברואר 1938 (בן 87) פקיעין
 מדינה:  ישראל 
 השתייכות:   צבא הגנה לישראל.
 דרגה:    אלוף-משנה
 תפקידים בשירות
 מפקד בא"פ אליקים  מפקד חטיבה 406
 
גדעון (ג'דעאן) עבאס (נולד ב-21 בפברואר 1938) הוא קצין צה"ל דרוזי-ישראלי במילואים בדרגת אלוף-משנה. פיקד על חטיבה 406.
ביוגרפיה

עבאס נולד וגדל בפקיעין, בנם של נג'יב ותמימה. הוא היה מראשוני הצופים הדרוזים והדריך בתנועה. סיים את לימודי התיכון בראמה ואחר כך למד בסמינר למורים ביפו.
במאי 1960 התגייס לצה"ל, לאחר טירונות בבה"ד 4 שובץ ביחידה 299 בגוש באר שבע. יצא לקורס מ"כים ושירת בגדוד 17 (גדוד אריות הגולן) של חטיבת גולני, לאחר מכן עבר קורס סיירים וקורס קציני חי"ר. לאחר קורס קצינים שירת כמפקד יחידת הסיורים של יחידה 299. שימש מדריך, קצין הדרכה וסגן מפקד בסיס האימונים גבעת אולגה. ב-1967 מונה למפקד קורס מ"כים בבה"ד 4, ב-1968 מונה למפקד פלוגת סיור בערבה. ב-1969 מונה לקצין הדרכה בחטיבה 300 וב-1971 למפקד הסיירת הדרוזית בחצי האי סיני. ב-1973 מונה לקצין אג"ם של חטיבה 300. לאחר מכן פיקד על גדוד המילואים של החטיבה. פיקד על בא"פ אליקים של פיקוד הצפון. ב-1978 מונה לסגן מפקד עוצבת חירם. ב-1979 מונה לסגן מפקד חטיבה 422. בשנים 1982 עד 1985 פיקד על חטיבה 406.
עבאס היה הדרוזי הראשון שסיים לימודים במכללה לפיקוד ולמטה ובקורס מח"טים.
עבאס למד מינהל ושיווק בטכניון. לאחר שחרורו מונה ב-1986 ליועצו לענייני המגזר הדרוזי והערבי של שר העבודה והרווחה משה קצב, הוא המשיך כיועץ במשרד במשך 18 שנים.
לקראת הבחירות לכנסת השתים עשרה ב-1988 התמודד בבחירות המקדימות של מרכז הליכוד, אך לא נבחר לרשימה. כמו כן, שימש דובר עמותת הקצינים הדרוזים.
גם בנו, ענאן, הגיע לדרגת אלוף-משנה. בנו של ענאן, רב-סרן ג'מאל עבאס, נהרג במלחמת חרבות ברזל בצפון רצועת עזה בעת שהיה מ"פ בגדוד 101 של חטיבת הצנחנים.
לקריאה נוספת

גדעון עבאס, עירית ורד (ע), חיי גדעון: סיפורו של קצין דרוזי, חיפה, 2018, במאגר הספרים הסרוקים של הספרייה הלאומית
הערות שוליים

↑  רון שחר, שירות התעסוקה בנגב, מעריב, 27 במרץ 1988
↑  ירון רז, משוד העבודה והרווחה למען הדרוזים בישראל, מעריב, 1 באוקטובר 1990
↑  המתמודדים, מעריב, 28 ביוני 1988
| --- | --- |
בקרת זהויות :  NLI: 987009912169805171  VIAF: 2162720959561090401   WorldCat (עם VIAF): 2162720959561090401
הונגריה

קטע מתוך הציקלורמה "בואם של המדיארים", שצייר ארפאד פסטי לציון 1000 שנה לפלישה המדיארית
הונגריה, 1867–1920
ממלכת הונגריה, בוורוד, בתוך האימפריה האוסטרו-הונגרית, 1914. הגבולות באדום הם גבולות 1920
בניין הפרלמנט ההונגרי, בודפשט
שטר בן 500 פורינט הונגרי, הנושא את דיוקנו של פרנץ ראקוצי, נסיך טרנסילבניה
הוּנְגַרְיָה (בהונגרית: ‏Magyarországקובץ:Hu-Magyarország.ogg‏Ⓘ‏) היא מדינה ללא מוצא לים הנמצאת במרכז אירופה. גובלת באוסטריה, בסלובקיה, באוקראינה, ברומניה, בסרביה, בקרואטיה ובסלובניה.
הונגריה הייתה מיושבת מזמנים פרהיסטוריים. שטחה נכלל באימפריה הרומית, (כפרובינציה פאנוניה) ועם נפילתה הייתה יעד לפלישות של שבטי נוודים. המדיארים השתלטו על הארץ במאה העשירית והקימו את ממלכת הונגריה. הממלכה, שקיבלה עליה את הנצרות הקתולית, הגיעה בימי הביניים למעמד של מעצמה אזורית, אך נפלה לידי האימפריה העות'מאנית ב-1526 והייתה תחת שלטונם כ-150 שנה, לאחריהן נכבשה בידי אוסטריה ההבסבורגית. במאה ה-19 השיגו ההונגרים אוטונומיה נרחבת בתוך האימפריה האוסטרו-הונגרית. לאחר תבוסת האימפריה במלחמת העולם הראשונה הפכה הונגריה, על-פי חוזה טריאנון, למדינה עצמאית. במלחמת העולם השנייה ניצבה הונגריה לימין מדינות הציר ובסופה נכבשה בידי הצבא האדום. ברית המועצות השליטה בהונגריה דיקטטורה קומוניסטית, וסייעה לדכא ניסיון התקוממות ב-1956. המשטר הקומוניסטי, שהיה מתון יחסית למדינות אחרות בגוש המזרחי, קרס ללא אלימות ב-1989. בשנת 1999 הצטרפה הונגריה לברית נאט"ו וב-2004 לאיחוד האירופי.
פני השטח ברובם מישוריים. שני נהרות גדולים חוצים את הארץ מצפון לדרום – הדנובה והטיסה.
השפה הלאומית, הונגרית, (בהונגרית: Magyar) היא ממשפחת השפות הפינו-אוגריות ואינה קרובה לשפות של העמים השכנים. האוכלוסייה אחידה יחסית מבחינה אתנית: כ-95% מן התושבים הם ממוצא אתני הונגרי (מדיארי), והיקף ההגירה למדינה מצומצם.
הבירה, בודפשט, היא העיר הגדולה והמרכזית במדינה, בפער ניכר. כ-20% מתושבי הונגריה מתגוררים בה.
פוליטיקה

בעשור השני של המאה ה-21 שאפה הנהגת הונגריה בראשות ויקטור אורבן למצב עצמה כחלוצה של מודל של "דמוקרטיה לא ליברלית". אורבן מנהיג את המדינה החל משנת 2010.
נשיא הרפובליקה נבחר על ידי הפרלמנט כל 5 שנים והוא משמש בעיקר כתפקיד טקסי אף על פי שאחד מתפקידיו הבכירים הוא מינוי ראש הממשלה.
ראש הממשלה נבחר על ידי קואליציה בפרלמנט ואחראי על בחירת השרים לקבינט. כל מועמד לקבינט מופיע בפני ועדה פרלמנטרית (או מספר ועדות) וייעוץ וחייב לקבל אישור רשמי מהנשיא.
לאחר הבחירות ב-2010 שונה מנגנון הבחירות על ידי ביטול הסיבוב השני שהיה נהוג שם וצמצום מספר החברים בפרלמנט ב"אספה הלאומית" מ-386 ל-199. האספה הלאומית בית המחוקקים החד-ביתי (בשפה המקומית Országgyűlés). בסמכות הפרלמנט לקבל חוקים לתקן את החוקה ברוב של שני שלישים מחברי הפרלמנט ולמנות מינויים בכירים בשירות המדינה ברוב של שני שלישים מחברי הפרלמנט.
שיטת הבחירות כוללת הצבעה בשני פתקים הראשון לנציג שנבחר במחוז בחירה והפתק השני לרשימה ארצית. מתוך 199 חברי הפרלמנט, 106 נציגים נבחרים בבחירות אזוריות ו-93 נציגים נבחרים כחלק מרשימות ארציות. אחוז החסימה לרשימות הארציות הוא 5%.
במחוזות בחירה שונים יש מספר שונה של בעלי זכות בחירה, דבר שפוגע בייצוגיות. יש 18 מחוזות שבהם מספר המצביעים גבוה במעל 15% מממוצע המצביעים הארצי במחוזות, ושבעה מחוזות שבהם מספר המצביעים גבוה במעל 20% מהממוצע הארצי של מצביעים במחוזות. מצב זה גורם לגירעון דמוקרטי ופוגע בייצוגיות מכיוון שעל אף שמפלגת השלטון זכתה ב-135 נציגים בפרלמנט מתוך 199 (כשני שלישים מחברי הפרלמנט), שיעור המצביעים הכולל עבורה היה רק 54.13%.
במאי 2022 הכריז אורבן על מצב חירום במדינה.
פוליטיקה > חופש ביטוי ועיתונות

| --- | --- |
 :  ראו גם – זכויות האדם בהונגריה
בשנת 2011 העבירה ממשלת הונגריה את חוק התקשורת, שלפיו כל ערוצי השידור נדרשו לספק "סיקור חדשותי מאוזן", כאשר הגורם המחליט האם הסיקור מאוזן הוא ועדה בשליטת הממשלה. קנסות כבדים למפרים את החוק, וחוסר בהירות לגבי מהו "סיקור חדשותי מאוזן" סייעו לאורבן לקבל את תמיכת התקשורת המקומית. בשנים שלאחר מכן השתמש אורבן בקשריו ובתמריצים שונים כדי למנוע פרסום ומימון מכלי התקשורת שלא שיתפו פעולה עם הממשל. בדיקה של אתר החדשות ההונגרי אטלטזו שעקבה אחר ההצלחה של המהלך מבחינת אורבן, מצאה שבשנת 2015 מספר כלי התקשורת הפרו-ממשלתיים היה 31, ואילו בשנת 2019 הגיע למעלה מ-500, כאשר לאורך הדרך נסגרו כלי תקשורת בולטים אשר היו מזוהים עם האופוזיציה, ביניהם עיתון ה-Nepszabadsag המזוהה ביותר עם האופוזיציה. כלי תקשורת שמשתפים פעולה עם השלטון קיבלו במקביל פריבילגיות שונות, כמו אפשרות בלעדית להשתתף במכרזים, והימנעות מרגולציות שונות שכלי תקשורת אחרים היו כפופים להן, וכן נהנים מפרסום נדיב מטעם מוסדות ממשלתיים.
כתבים מכלי תקשורת מחוץ להונגריה מדווחים על לחצים שמופעלים עליהם, וכתבים פורשים מכלי תקשורת מקומיים מספרים על הנחיות להציג את חברי האופוזיציה באור שלילי בלבד.
גם אזרחים אשר מביעים מעל במה ציבורית ביקורת כלפי השלטון עלולים לספוג לחצים שונים מצד גופי שלטון, לרבות חשיפת מידע פרטי.
מערכת המשפט > בתי המשפט

בית הדין החוקתי: הוקם בשנת 1989 בעקבות נפילת הקומוניזם בהונגריה. יש בבית הדין החוקתי חמישה עשר חברים אשר נבחרים על ידי הפרלמנט ברוב של שני שלישים לתקופה של שתים עשרה שנים.
לפרלמנט יש ועדה שבוחרת המועמדים שמובאים לאישור הפרלמנט. בעבר הוועדה כללה מספר נציגים שווה של כל המפלגות שיוצגו בפרלמנט. לאחר עליית אורבן לשלטון הוא שינה את הרכב הוועדה כך שתייצג את המפלגות בפרלמנט באופן יחסי למספר המושבים בו הם מחזיקים בפרלמנט.
עד תיקון החוקה, נהנה בית הדין החוקתי מסמכות רחבה שהועצמה מזכות עמידה בלתי מוגבלת, ביקורת חוקתית מכוח "החוקה הבלתי נראית" ביקורת על היעדר חקיקה שתיישם את עקרונות החוקה והוראות לפרלמנט לחוקק בהתאם.
בית המשפט העליון (Curia of Hungary): הוא ערכאת הערעור העליונה בהונגריה. נשיא בית המשפט העליון נבחר על ידי הפרלמנט ברוב של שני שלישים, למשך תקופה של תשע שנים. סגן נשיא בית המשפט העליון מתמנה על ידי נשיא המדינה בהמלצת נשיא בית המשפט המכהן.
מערכת המשפט > בתי המשפט > בתי משפט לעניינים מנהליים

הרפורמה בה אישרה ממשלת הונגריה את הקמתה של מערכת בתי משפט חלופית בראשה עמד שר המשפטים ההונגרי, שתעסוק בהליכים מנהליים, שחיתות שלטונית, הזכות למחאה ועוד, בוטלה בעקבות ביקורת בינלאומית.
כיום, תיקים מנהליים נדונים במערכת בתי המשפט הרגילה. הסמכות לדון בהליכים מנהליים מוקנית למספר מצומצם של בתי משפט (בערכאות שונות) כאשר בית המשפט העליון הוסמך כערכאת הערעור העליונה.
בית המשפט העליון אחראי על ביקורת שיפוטית בנוגע ל – (א) בחירות, (ב) משאלי עם ו (ג) החלטות שנוגעות לחופש ההתכנסות. את ההחלטה מי משופטי בית המשפט ידון בתיקים המנהליים, מקבל נשיא ה-NOJ בהמלצת נשיא בית המשפט הרלוונטי. הסמכות להקצות תיקים מנהליים בבית המשפט העליון נתונה בידי נשיא בית המשפט העליון.
מערכת המשפט > ניהול הרשות השופטת

ניהול הרשות השופטת נעשה על ידי נשיא ה-NOJ אשר נבחר בידי הפרלמנט כאשר מועצת השופטים צריכה לפקח על עבודתו.
מערכת המשפט > ניהול הרשות השופטת > National Office for the Judiciary

אחראי על ניהול מערכת המשפט. נשיא ה-NOJ ממונה על ידי הפרלמנט ברוב של שני שלישים לתשע שנים ובהמלצת נשיא המדינה.
מערכת המשפט > ניהול הרשות השופטת > National Judicial Council

מועצת השופטים מורכבת מחמישה עשר שופטים (מערכאות שונות). נשיא בית המשפט העליון ממונה לראשות המועצה ושאר ארבע עשרה החברים הנותרים נבחרים על ידי כלל השופטים, בבחירות חשאיות. תפקיד מועצת השופטים הוא לפקח על הניהול האדמיניסטרטיבי של מערכת המשפט על ידי ה-NOJ.
במאי 2023 אישר הפרלמנט ההונגרי רפורמה משפטית מתוכננת, שמטרתה לחזק את עצמאותה של מערכת המשפט. המהלך בוצע על רקע האינפלציה הגואה במדינה ובכדי לקבל 13.2 מיליארד יורו מכספי מימון האיחוד האירופי, שנמנעו מהונגריה בעקבות מספר מחלקות מול האיחוד, שבראשן אי עצמאות מערכת המשפט. הרפורמה אמורה לכלול הבטחת שמירה על עצמאות מועצת המשפט הלאומית ולאסור על הממשלה להחליט לבדה לאיזו ערכאה להקצות תביעות ומנסה לצמצם את מעורבות הממשלה בבית המשפט הגבוה. לאחר האישור בפרלמנט, הודיעו באיחוד האירופי שממתינים לקבלת מלוא המידע על הרפורמות המתוכננת, לפני שיחליטו האם ניתן להזרים להונגריה את הכסף המיועד לה.
צבא וביטחון

צבא הונגריה, או "הכוחות המזוינים של הונגריה", הוא שמם של כלל הכוחות החמושים ההונגריים. לצבא ההונגרי שתי זרועות:
חיל היבשה ההונגרי – חיל הרגלים ההונגרי ידוע כ"חיילות ההגנה על המולדת" (Honvédség).
חיל האוויר ההונגרי – חיל האוויר ההונגרי הוא הזרוע האווירית של הצבא.
כלכלה

לפני מלחמת העולם השנייה היה המשק ההונגרי בעיקר משק חקלאי, והייצור של המדינה היה במידות קטנות. המחסור של המדינה במשאבים טבעיים לא תרם לצמיחתה, והמיקום האסטרטגי שלה יצר תלות מסורתית בסחר חוץ.
הונגריה של היום, מראה קצב צמיחה כלכלית נמוך יחסית לאחדות מהחברות החדשות של האיחוד האירופי (מאז 2004) עם זאת היא אחת המפותחות באזור מזרח אירופה. הסקטור הפרטי אחראי ליותר מ-80% מהתמ"ג, וההחזקה הזרה של ההשקעות והנכסים במדינה נפוצה מאוד.
בשנת 2007 נוצר משבר כלכלי, שהאט בצורה מהותית את קצב הצמיחה במשק, לאחר שראש ממשלת הונגריה הודה בכך שהציג תמונה לא אמיתית לגבי נתונים כלכליים. יחס החוב לתוצר גבוה יותר ממה שפורסם עד לפני שנה.
כלכלה > ענפי הכלכלה > חקלאות

גם כיום כלכלת הונגריה נשענת על חקלאות הודות למבנה הגאוגרפי השטוח במרכזה ושופע מים, הנוח לגידולים ואקלים מתון יחסית.
תוצרתה החקלאית המיועדת בעיקר ליצוא [דרוש מקור] מהווה כ-13% מהתוצר הגולמי. הגידולים העיקריים הם חיטה, תירס, חמניות, תפו"א, סלק סוכר, לפתית ומבחר גדול של פירות בהם תפוח, אגס, אפרסק, ענבים אבטיח [דרוש מקור].
כלכלה > המשבר הכלכלי

המשבר הכלכלי שפקד את העולם בסופו של העשור הראשון של המאה ה-21 פגע קשות בהונגריה שהצטרפה לאיחוד האירופי ב-2004. זאת, הן בשל התלות הכבדה שלה בהון זר למימון כלכלתה, הן בשל העובדה שהגירעון התקציבי של המדינה הוא מן הגדולים באיחוד האירופי.
ב-10 באוקטובר 2008 הפורינט נחלש ב-10%. הלוואות רבות בהונגריה נלקחות באירו או בפרנק שווייצרי. ב-22 באוקטובר העלה בנק הונגריה את הריבית ל-11.5%.
ב-27 באוקטובר 2008 הגיעה הונגריה להסכם עם קרן המטבע הבינלאומית ועם האיחוד האירופי על הגשת חבילת סיוע בסך 25 מיליארד דולר.
סך הוצאות הממשלתיות גבוה. בבעלות המדינה ישנן חברות רבות שלא הופרטו. רישוי עסקים בעייתי, מאחר שהנהלים לא מיושמים בעקביות. על פי קבוצת המחקר האמריקאית The Heritage Foundation דורגה כלכלתה של הונגריה כ-67.2% חופשית ב-2008 מה ששם אותה במקום ה-43 בדירוג הכלכלות החופשיות בעולם. ב-21 בנובמבר 2011 הודיעה קרן המטבע הבינלאומית כי קיבלה פנייה למתן סיוע פיננסי מרשויות הונגריה. ב-25 בנובמבר 2011 הורידה מודי'ס את דירוג האשראי של הונגריה לרמת אג"ח זבל. במועד זה עמד החוב הלאומי של המדינה על שיעור של 193% מהתמ"ג שלה.
לאחר מכן נכנסה הונגריה לכמה שנים של מדיניות צנע וקיצוצים, ובאמצע העשור החלה הכלכלה להראות סימני התאוששות.
במאי 2022 נדרשו חברות גדולות להעביר "רווחי יתר" כדי לתמוך בתקציב המדינה, שהדלדל עקב הקפאת המימון שהטיל עליו האיחוד האירופי.
המטבח ההונגרי

המטבח ההונגרי כולל בין השאר את הגולאש (Gúlyásleves), מאפי בצק בהם הנוקרלי (או נוקדלי) (Nokedli), שהם בצקניות קטנות שמוסיפים לגולאש, והנודלי, שהוא גרסה הונגרית לניוקי האיטלקי. קינוח נפוץ בהונגריה הוא הקורטוש (Kürtőskalács) העשוי מבצק שמרים וצורתו גליל חלול. בנוסף, אחראי המטבח ההונגרי לפיתוחו של תבלין הפפריקה, המשמש כאחד מהתבלינים הפופולריים ביותר בעולם.
יחסי חוץ

לאחר התפרקות ברית המועצות בשנת 1991, הידקה הונגריה את קשריה עם אירופה המערבית, והצטרפה לברית נאט"ו בשנת 1999 ולאיחוד האירופי ב-1 במאי 2004.
נכון לתחילת שנת 2020 חברה המפלגה השלטת בהונגריה, הפידס, בקואליציית EEP, מפלגת העם האירופית – איחוד של מפלגות ימין-מרכז.
בעשור השני של המאה ה-21 תחת הנהגת הונגריה בראשות ויקטור אורבן שאפה למצב עצמה כחלוצה של מודל של "דמוקרטיה לא ליברלית". מודל זה, לצד ניגוד אינטרסים סביב נושא הפליטים, גרר חיכוכים בינה לבין האיחוד האירופי. אולם חיזק שיתופי פעולה שלה בין השאר עם פולין, מקדוניה הצפונית וסלובניה.
המחלוקות בין הונגריה לאיחוד האירופי הגיעו לשיא בספטמבר 2019, כאשר הפעיל הפרלמנט האירופי את סעיף 7 באמנת האיחוד האירופי נגד הונגריה – ההליך המשמעתי התקיף ביותר נגד מדינה החברה באיחוד, ששולל מהחברה חלק מזכויותיה – בטענה שממשלת הונגריה מהווה איום שיטתי על הדמוקרטיה ושלטון החוק. אורבן כרת ברית פוליטית עם פולין כדי לנטרל מהלך אפשרי שישלול את זכות ההצבעה שלו.
חלק מכלי התקשורת בהונגריה שמשתפים פעולה עם השלטון מפיצים גם תעמולה פרו-רוסית.
בעלי דרכון הונגרי יכולים לבקר ב-183 מדינות ללא בקשת אשרת כניסה.
גאוגרפיה

הונגריה ממוקמת במרכזה של יבשת אירופה, ללא מוצא לים. שטחה הכולל מסתכם ב-93,030 קמ"ר.
אורך הגבול הכולל של המדינה הוא 2,009 ק"מ – סלובקיה 515 ק"מ, רומניה 443 ק"מ, אוסטריה 366 ק"מ, קרואטיה 329 ק"מ, סרביה 151 ק"מ, סלובניה 102 ק"מ ואוקראינה 103 ק"מ.
הנוף ההונגרי מורכב בעיקר ממישורים, עם גבעות והרים נמוכים בצפון המדינה קרוב לגבול עם סלובקיה. המדינה חולקה לשניים על ידי נהר הדנובה. קיימים עוד שני נהרות גדולים, הטיסה במזרח והדראווה בדרום-מערב, ובחלק המערבי נמצא האגם הגדול במדינה, בלטון.
דמוגרפיה

על פי הלשכה המרכזית לסטטיסטיקה של הונגריה, אוכלוסיית המדינה מנתה 9,689,000 תושבים בשנת 2021, מה שהופך אותה למדינה החמישית באוכלוסייתה במרכז ומזרח אירופה ולמדינה בינונית באיחוד האירופי. צפיפות האוכלוסין עמדה על 107 תושבים לקמ"ר, וזה בערך פי שניים מהממוצע העולמי. תוחלת החיים במדינה היא 76 שנים בממוצע. שיעור הפריון הוא 1.52 ילדים בממוצע לאישה.
עבור כ־95% מהאוכלוסייה, שמרביתם הונגרים, שפת האם היא השפה ההונגרית.
במדינה יש מספר מיעוטים אתניים ביניהם: רומה (3%), גרמנים (1.3%), רומנים (0.3%), סלובקים (0.3%), קרואטים (0.2%), סרבים (0.2%) ואוקראינים (0.1%).
הדת הגדולה ביותר במדינה היא הנצרות הקתולית בה מאמינים כ-37% מהאוכלוסייה, כמו כן קיים מיעוט של 11% קלוויניסטים, ומיעוט של 2.2% לותרני. אולם האוכלוסייה ההונגרית היא בעיקרה חילונית, כאשר בערך 18% מגדירים עצמם חסרי דת. המוסלמים מהווים 0.3% והיהודים מהווים כ-0.1% וחיים בעיקר בבודפשט.
ישנו מיעוט הונגרי החי מעבר לגבול במדינות השכנות, במיוחד בסלובקיה, רומניה, סרביה, אוקראינה ומיעוטים קטנים באוסטריה, קרואטיה וסלובניה.
כמו כן קיימת פזורה הונגרית במערב אירופה בישראל ובאמריקה הצפונית.